[{"text_idx": "#000000", "text": "Cymorth grant i adfer terfynau caeau traddodiadol Eryri"}, {"text_idx": "#000002", "text": "Mae terfynau traddodiadol yn rhan annatod o dirlun Eryri a thu hwnt \u2013 yn waliau cerrig sych a gwrychoedd, i ffensys crawiau prinnach yr ardaloedd llechi. Yn ogystal a\u0302 chyflawni swyddogaeth ymarferol, mae\u2019r terfynau hyn yn hynod bwysig i fywyd gwyllt a\u2019r amgylchedd hefyd."}, {"text_idx": "#000003", "text": "Mae terfynau traddodiadol o garreg neu wrych yn cynnig cysgod i anifeiliaid rhag tywydd eithafol y gaeaf, neu haul tanbaid yr haf, tra ar yr un pryd yn darparu cynefin i fywyd gwyllt. Mae waliau cerrig a gwrychoedd yn cynnig lloches ddiogel i greaduriaid bychain, a hefyd yn darparu rhwydwaith o goridorau diogel iddynt grwydro o un lle i\u2019r llall."}, {"text_idx": "#000004", "text": "Mae gwrychoedd yn arbennig o fuddiol i fioamrywiaeth a\u2019r amgylchedd fel ei gilydd. Maent yn darparu ffynhonnell fwyd i fwyd gwyllt, a hefyd o fudd i\u2019r amgylchedd gan eu bod yn gwella ansawdd yr aer, yn storio carbon ac yn lliniaru effaith glaw trwm trwy arafu treiddiant dw\u0302r."}, {"text_idx": "#000005", "text": "Diolch i nawdd trwy gynllun \u2018Tirweddau Cynaliadwy, Lleoedd Cynaliadwy\u2019 Llywodraeth Cymru mae Awdurdod y Parc Cenedlaethol yn cynnig cymorth ariannol i reolwyr tir i adfer terfynau traddodiadol ar eu tiroedd."}, {"text_idx": "#000008", "text": "Os hoffai rheolwyr tir dderbyn rhagor o wybodaeth neu fynegi diddordeb mewn cymryd rhan yn y cynllun yna mae croeso iddynt gysylltu ag Awdurdod y Parc Cenedlaethol trwy anfon e-bost at parc@eryri.llyw.cymru neu ffonio\u2019r brif swyddfa ar 01766 770 274. Y dyddiad cau ar gyfer derbyn mynegiadau o ddiddordeb yw\u2019r 5ed o Dachwedd."}]